David mod Goliat - Mission Impossible. Sådan kan kampen i nogle kommuner stilles på spidsen. Mød to undertippede borgmesterkandidater fra Aalborg Kommune og fra Jammerbugt Kommune

I Aalborg Kommune har borgmesterposten været rød længe - rigtig længe. I næsten 100 år. Men borgmesterkandidaten fra Venstre, Jan Nymark Thaysen mener ikke, at han er på en 'mission impossible'. - Det synspunkt kan man godt vælge at indtage. Men modsat skal der også være nogen, der kæmper for det, for ellers sker det jo ikke, siger han. I Jammerbugt Kommune har kampen - med omvendt fortegn - heller ikke været en neglebidder de seneste mange år, hvor Mogens Gade fra Venstre har været borgmester. - Når man har siddet så mange år på posten, kan man godt få lidt tunnelsyn, og vi ved, at når man i erhvervslivet har siddet mange mange år på en toppost, så bliver man skiftet ud - gerne efter 12 år, så er der tid til fornyelse, siger Diane Aarestrup. Hun er socialdemokratisk borgmesterkandidat i kommunen. Op ad bakke I kommunalpolitik kan alt ske - eller næsten. - Det er selvfølgelig op ad bakke, og man skal være meget meget optimistisk og meget positiv for at stille op som modkandidat til en siddende borgmester. Sådan lyder det fra Søren Wormslev, TV2 Nords politiske analytiker. Og troen lever hos Diane Aarestrup. - Hvis ikke jeg kan vinde borgmesterposten og troede på det, så skal jeg ikke stå her, siger hun. Og alt er ikke tabt for Jan Nymark Thaysen, hvis drømmen om at blive Aalborgs førstemand skulle glippe. - Enten sidder jeg i borgmesterstolen, hvis har givet mig så meget medvind, eller også bliver jeg for en forvaltning i Aalborg Kommune, lyder det fra borgmesterkandidaten.